Sotamarssi
Pontevasti.

 1. Syttynyt on sota julma,
 Vihan liekki leimuaa,
 Punainen on Pohjan kulma,
 Verta, tulta ennustaa.
 Rientäkäämme, savolaiset,
 Sekä poiat pohjalaiset,
 Myös sä kansa Karjalan
 Vihollista vastahan!
 Meidän hurraa kankaat kaikuu
 Niinkuin tuhat ääntä ois;
 Vaarat virkkaa, rannat raikuu:
 Väkivalta täältä pois!

 2. Laukku selkään, miekka vyölle,
 Tulikeihäs olalle!
 Vihurina veren työlle
 Rientäkäämme rajalle!
 Rientäkäämme j. n. e.

 3. Meidän tääll’ on niityt, pellot,
 Meidän lehdot, laaksot, puut.
 Meidän karjain kuuluu kellot,
 Meidän maata ei saa muut.
 Rientäkäämme j. n. e.

 4. Kas kun sotalippu liehuu
 Entäin kohti etelää.
 Kohta kyllä rauta riehuu,
 Verivirrat höyryää!
 Rientäkäämme j. n. e.

 5. Marssi päälle, Pohjan poika,
 Vihollista varsin luo!
 Hakkaa päälle, Pohjan poika!
 Luoja sulle voiton suo.
 Rientäkäämme j. n. e.

August Ahlqvist
Robert Kajanus